Katriņa kirik

Katriņa kirik on luteri kirik Lätis Limbaži piirkonnas Viļķene vallas Viļķenes. See oli Katriņa kihelkonnakirik.

Esimene kirik rajati piirkonda XVII sajandil, esimest korda on seda mainitud aastal 1624. Aastal 1669 koostatud visitatsiooniprotokollis seisab, et selle rajasid omaalgatuslikult kohalikud talupojad, kelle jaoks teekond Lemsalu kirikusse oli liiga pikk.Materialen zur Kirchengechichte, E. H. von Busch lk. 522 Aastal 1742 rajati vana asemele uus puidust kirik, mis asus tänapäevases asukohas, kiriku varasem asukoht oli tõenäoliselt Baznīckalniņši küngas praeguse kiriku lähistel.

Praegune kirikuhoone rajati Riia linna eestvõtmisel aastal 1867. Kiriku projekteeris Johann Daniel Felsko. Aasta hiljem valmistas meister Augusts Martins kirikule oreli, mis on kultuurimälestisena regionaalse kaitse all.Ērģeles Juba aastal 1875 algasid kirikus ümberehitustööd, uue välimuse sai kiriku altariosa ja lisati kaks käärkambrit.
Kirikukell valati aastal 1910.http://www.vilkene.lv/par/religija/
 Viited 

 Välislingid 

Kategooria:Katriņa kihelkond
Kategooria:Läti luteriusu kirikud
Kategooria:Limbaži piirkond
Kategooria:Läti Evangeelne Luterlik Kirik